Diari Oficial de la Generalitat Valenciana


Sumari del DOGV 6621, del 03-10-2011 (2011/9942)

RESOLUCIÓ de 23 de setembre de 2011, de la Direcció General d'Administració Local, per la qual s'efectua la formalització definitiva d'adjudicacions del concurs ordinari de provisió de llocs de treball reservats a funcionaris amb habilitació de caràcter estatal a l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6621

Data del DOGV
:   03-10-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/9942


Data del document
:   23-09-2011

Organisme emissor
:   Conselleria de Presidència

Tipus de document
:   Resolució

Anàlisi jurídica

RESOLUCIÓ de 23 de setembre de 2011, de la Direcció General d'Administració Local, per la qual s'efectua la formalització definitiva d'adjudicacions del concurs ordinari de provisió de llocs de treball reservats a funcionaris amb habilitació de caràcter estatal a l'àmbit de la Comunitat Valenciana. [2011/9942]  
Els presidents de les entitats locals amb llocs inclosos en el concurs ordinari de provisió de llocs de treball reservats a funcionaris amb habilitació de caràcter estatal, les bases i convocatòries específiques del qual van ser publicades per Resolució de 20 de maig de 2011, d'aquesta Direcció General (publicada en el DOCV núm. 6538, de 8 de juny de 2011) i correcció d'errades posterior efectuada per Resolució de 8 de juliol de 2011 (DOCV núm. 6564, de 13 de juliol de 2011), han remès, en compliment del que disposa la disposició addicional segona, apartat 5.1, de la Llei 7/2007, de 12 d'abril, de l'Estatut Bàsic de l'Empleat Públic, així com l'article 22.1 del Reial Decret 1732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter nacional, les resolucions d'adjudicació corresponents.  
Després de l'estudi preceptiu i coordinació d'aquestes resolucions, segons el que disposa l'article 22.2 del Reial Decret 1732/1994, de 29 de juliol, a fi d'evitar possibles adjudicacions múltiples a favor d'un mateix concursant o nomenaments simultanis en més d'una entitat local, aquesta Direcció General, en ús de les atribucions conferides per l'article 33.2.c del Decret 110/2011, de 2 de setembre, del Consell, pel qual s'aprova el Reglament Orgànic i Funcional de la Presidència i la Conselleria de Presidència, ha resolt:  
  
Primer  
Efectuar l'assignació final de llocs als concursants que hagueren obtingut més d'una adjudicació, atenent el seu ordre de preferència.  
  
  
Segon  
Formalitzar, en els termes recollits en l'annex de la present resolució, els nomenaments definitius dels concursants en els llocs adjudicats, d'acord amb les resolucions de les entitats locals respectives.  
  
  
Tercer  
Els altres llocs convocats i que no apareixen a l'annex de la present resolució han quedat deserts després de la fase de coordinació o no han estat adjudicats per les corporacions locals convocants conforme a la normativa vigent.  
  
Quart  
El termini de presa de possessió en les noves destinacions serà de tres dies hàbils, si es tracta de llocs en la mateixa localitat; o d'un mes, si es tracta de primera destinació o de llocs de treball en localitat diferent.  
El termini de presa de possessió començarà a comptar a partir de l'endemà del cessament, que haurà d'efectuar-se dins els tres dies hàbils següents a la publicació de la present resolució en el Diari Oficial de la Comunitat Valenciana. Si la resolució comporta el reingrés al servei actiu, el termini de presa de possessió haurà de computar-se des d'aquesta publicació.  
El còmput de terminis possessoris s'iniciarà quan acaben els permisos o llicències que, si escau, hagen estat concedits als interessats.  
  
Per necessitats del servei, mitjançant acord dels presidents de les corporacions en què el concursant haja de cessar i prendre possessió, es podrà diferir el cessament i la presa de possessió fins a un màxim de tres mesos, i el segon d'ells haurà de retre compte de l'acord a la Direcció General d'Administració Local de la Conselleria de Presidència.  
  
Cinqué  
Les entitats locals hauran de remetre a la Direcció General d'Administració Local (Servei d'Assessorament Municipal i Gestió d'Habilitats Estatals) de la Conselleria de Presidència, còpia de l'acta de possessió i cessament dins els tres dies hàbils següents a aquell en què es produïsquen.  
  
Sisé  
La publicació d'aquesta resolució en el Diari Oficial de la Comunitat Valenciana servirà de notificació als interessats, a tenor del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra aquesta resolució, que posa fi a la via administrativa, es podrà interposar recurs contenciós administratiu davant el Jutjat del Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptadors des de l'endemà de la seua publicació o, potestativament, podrà interposar-se recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua publicació. Tot això segons el que disposen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú; i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.  
  
València, 23 de setembre de 2011.- El director general d'Administració Local: Vicente Saurí Martí.  
  
  
ANNEX  
  
Secretaria de classe 1a  
Diputació Provincial de Castelló (Castelló de la Plana)  
Pesudo Esteve, Manuel, DNI 07393612  
  
Secretaria de classe 2a  
Ajuntament de Benifaió (València)  
Martínez García, Olivia, DNI 24624800  
  
Intervenció de classe 1a  
Ajuntament d'Onda (Castelló)  
García García, Andrés Vicente, DNI 61334058  
  
Tresoreria  
Ajuntament d'Alcoi (Alacant)  
Carbonell Clari, José Alfredo, DNI 55084494  
  
Ajuntament d'Albal (València)  
Martínez Parra, Teresa, DNI 29019834  
  
Ajuntament d'Almàssera (València)  
Giner González-Madroño, Mª Eugenia, DNI 68071571  
  
Secretaria de classe 3a  
Ajuntament de Bejís (Castelló)  
Santas Olmeda, Francisco Javier, DNI 08965017  
  
Ajuntament d'Alfara de la Baronia (València)  
Ribera Barelles, Carmen, DNI 55427482  
  
Ajuntament de Caudete de las Fuentes (València)  
Rodríguez Sicluna, Isabela Paula, DNI 42667678  
  
Ajuntament de Macastre (València)  
Sánchez Cozar, María, DNI 89597004  
  
Ajuntament de Sumacàrcer (València)  
Sanchis Bernabeu, Mª Pilar, DNI 32731054